સુનીલ ધવન, નવી દિલ્હીઃ ભારતીય રિઝર્વ બેંકે ડિમાન્ડ ડ્રાફ્ટના નિયમોમાં ફેરફાર કર્યા છે, જેના વિશે જાણવું કોઈ પણ વ્યક્તિ માટે જરૂરી છે. રિઝર્વ બેંકે હવે ડિમાન્ડ ડ્રાફ્ટ બનાવડાવતી વ્યક્તિના નામનો પણ ઉલ્લેખ અનિવાર્ય કરી દીધો છે. બેંકની શાખામાંથી ડિમાન્ડ ડ્રાફ્ટની ખરીદી કરનારનું નામ હવે ડીડીના ફ્રન્ટ પર લખેલું હશે. વર્તમાન નિયમો મુજબ, ડીડીમાં માત્ર એ સંસ્થા કે વ્યક્તિના નામનો ઉલ્લેખ કરવામાં આવે છે, જેને ચુકવણી કરવાની હોય છે.